armvectores/hy_wikipedia_2023 huggingface dataset:
Քիմ (վեպ)

Քիմ (անգլ.՝ Kim), անգլիացի գրող Ռեդյարդ Կիպլինգի ամենահայտնի վեպը։ Հրատարակվել է Cassell’s Magazine ամսագրում 1901 թվականի հունվարից մինչև նոյեմբեր։ Նույն թվականի հոկտեմբերին հրատարակվել է առանձին գրքով։ Պատկանում է Էդվարդյան ժամանակաշրջանին բնորոշ «տղաների համար նախատեսված» արկածային վիպակների տիպին։


== Սյուժե ==
Գլխավոր հերոսը իռլանդացի զինվորի որբացած որդին է։ Որբը ապրում է Լահորում և ապրուստի միջոցները հայթայթում է փողոցում մուրացկանություն անելով ինչպես նաև աֆղանստանցի ձի վաճառող՝ Մահբուբ Ալիի հանձնարարությունները կատարելով։ Ընթացքում պարզվում է, որ աֆղանստանցի վաճառականը կապված է բրիտանական հատուկ ծառայությունների հետ, իսկ նրանից Քիմը իմանում է «Մեծ խաղի» մասին, որը վարում են Ռուսական կայսրությունը և Բրիտանական կայսրությունը Ասիայում իրենց գերիշխանությունը հաստատելու նպատակով (հենց վեպի հրատարակելուց հետո տերմինը լայն տարածում գտավ)։
Վեպի սկզբում Քիմը դառնում է ծեր տիբեթցի լամայի (ուսուցչի) աշակերտը, իսկ Մահբուբ Ալին նրան հատուկ հանձնարարությամբ ուղարկում է Ամբալա բրիտանացի հրամանատարության մոտ։ Լամայի հետ ճանապարհորդության ընթացքում Քիմը հայտնվում է այն զորամասում, որտեղ ժամանակին ծառայել էր իր հայրը։ Զորամասի հոգևորականը հայտնաբերում է, որ Քիմը իր երբեմնի ծառայակցի որդին է նրան ուղարկում է Լակնհաուի կաթոլիկ դպրոց, իսկ ուսման ծախսերը հոգում է լաման։ Դպրոցական արձակուրդի ժամանակ Մահբուբ Ալին Քիմին ցույց է տալիս ողջ Հնդկաստանը և տանում գնդապետ Քրեյթոնի մոտ, վերջինս Քիմին ծանոթացնում է հետախույզի գործին և նրան հետախուզական գործին նախապատրաստում։ Դպրոցը ավարտելուց հետո Քիմին հատուկ առաջադրանքով ուղարկում են Հիմալայներ՝ ռուս հետախույզներին հիմարացնելու և նրանց գաղտնի փաստաթղթերը խլելու։


== Գրականություն ==
Kipling, Rudyard. Kim (Harmondsworth: Penguin, 1987). ISBN 0-14-018352-3 With an introduction and notes by famed postcolonial critic Edward Said


== Ծանոթագրություններ ==
Ճարպապոչավոր ոչխարներ

Ճարպապոչավոր ոչխարներ, ցեղեր, որոնք պոչի հատվածում ունեն ճարպի կուտակում։ Ըստ պոչի երկարության ու ձևի տարբերվում են կարճ ճարպապոչավոր (բուրյաթական և մոնղոլական ոչխարները) և երկար ճարպապոչավոր խմբեր։ Վերջինը բաժանվում է 4 (А, В, C, D) ենթախմբի։ A ենթախմբի ոչխարներն ունեն երկար և ուղիղ ճարպապոչ (վոլոշյան, մալիչ, իմերեթինյան ցեղերը), B-ինը՝ Տ տառի նման ծռված, երկար, ծայրը բարակ ճարպապոչ (կարակուլյան, կարաչաևյան, օսեթական ևն), С-ինը՝ Տ տառի ձևով ծռված երկար ճարպապոչ, ճարպը կուտակվում է պոչի ամբողջ երկարությամբ և առաջացնում ճարպային երկու բարձիկ (մազեխի, բալբասի մոտ և այլն), D-ինը՝ միջին երկարության ճարպապոչ, որը միջնամասում ծռված է դեպի վերև, իսկ հաջորդող հատվածում՝ դեպի ներքև, պոչի ծայրը չճարպակալած է և բարակ (թուշինյան, լեզգինյան, Բոզախ, Ղարաբաղի, ավարական և այլն)։ Ճարպապոչը տնտեսության օգտակար հատկանիշ է, ժառանգաբար փոխանցվում է և հաշվի է առնվում սելեկցիայի ժամանակ, քանի որ կերային անբարենպաստ պայմաններում այն ոչխարի համար սննդի պահեստի աղբյուր է։ Ճարպապոչավոր ոչխարները բարելավվում են նրբագեղմ և կիսանրբագեղմ ոչխարներով։
Ռաամատու

Ռաամատու (էստ․՝ Raamatu), գյուղ Էստոնիայի Վիլյանդիմաա նահանգի Աբյա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աբրամկովո (գյուղ, Սմոլենսկի շրջան)

Անվան այլ կիրառումների համար տե՛ս՝ Աբրամկովո (այլ կիրառումներ)Աբրամկովո (ռուս.՝ Абрамково), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոա Նովա

Բոա Նովա (պորտ.՝ Boa Nova), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավկենտրոնական մարզում։ Մտնում է Վիկտորիա դա Կոնկիստա գավառի կազմի մեջ։ Բնակչությունը կազմում է 25 678 մարդ՝ 2006 թվականի տվյալներով։ Գրավում է 856,886 կմ2 տարածք։ Բնակչության խտությունը՝ 30,0 մարդ/կմ²։


== Պատմություն ==
Քաղաքը հիմնադրվել է 1921 թվականի օգոստոսի 6-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 32.342.540,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.386,90 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,564 (տվյալները՝ ՄԱԿ-ի զարգացման ծրագրի
Արդվիի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Արդվի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 105 հուշարձան (10 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մեծ հովիտ (հեռուստասերիալ)

«Մեծ հովիտ» (англ.The Big Valley), ամերիկյան  սերիալ է, որը հեռարձակվել է ABC ալիքով 1965 թ․ սեպտեմբերի 15-ից մինչև  1969 թ․ մայիսի 19-ը։ Քմահաճ մայրիշխանության գլխավոր դերը, ում  շուրջ  զարգանում  են սերիալի գործողությունները, խաղացել է 30-ականների և 40-ականների  ֆիլմերի աստղ Բարբրա Ստենվիկը։ «Մեծ հովիտը»  ստեղծված է  որպես տղամարդկային վեստերնի այլընտրանք, ինչպիսիք են «Ծուխը հրացանափողից»  և  «Բոնանցա», և  տարբերվող դարձավ այն բանի շնորհիվ , որ գլխավոր դերը կատարվել է կնոջ կողմից։ Շոուի մեջ հիմնական ուշադրությունը գրավում է այրի Վիկտորիա Բարկլին (Ստենվիկ), նրա սիրուն աղջիկը (Լինդա Էվանս) և երեք որդիները, որոնք ապրում են տասնիններորդ դարում։ Ստենվիկը 1966 թ․  «Էմմի» մրցանակ է շահել դրամատիկական սերիալում լավագույն կանացի դերի համար և «Էմմիի» առաջադրվել  է  1967-1968 թթ․  և երեք անգամ՝  «Ոսկե գլոբուսի»։
Չնայած շոուն շատ հաջողակ էր այն ժամանակվա ABC-ի չափանիշներով, այն երբեք  հաջողության չի հասել իր նախորդների նկատմամբ և 1969 թ․ ավարտվեց՝ վեստեռների նկատմամբ հանդիսատեսի հետաքրքրության կտրուկ անկման ալիքի վրա։ Սակայն պրոեկտը տաս տարի անց  հաջողակ դարձավ կրկնության շնորհիվ, 2012 թ․ նկարվեց նույն անունը կրող լիամետրաժ ֆիլմ, որտեղ գլխավոր դերը խաղացել է Ջեսիկա Լենգը։


== Ծանոթագրություններ ==


== Արտաքին հղումներ ==
«Մեծ հովիտ»  Internet Movie Database կայքում
Մեծ հովիտ TV.com Archived 2008-03-06 at the Wayback Machine. հեռուստալիքով
Լեյլա Ալիևա (հաղորդավարուհի)

Լեյլա Ալիևա (ադրբեջաներեն՝ ադրբ.՝ Leyla Əliyeva, հուլիսի 3, 1986(1986-07-03), Բաքու, Ադրբեջանական ԽՍՀ, ԽՍՀՄ), ադրբեջանցի հաղորդավարուհի, ով աշխատում է Ադրբեջանի հանրային հեռուստաընկերությունում։ 2012 թ. մայիսի 22-ին, 24 և 26-ին, Էլդար Ղասիմովի և Նարգիզ Բրիկ Պետերսոնի հետ վարել է Եվրատեսիլ 2012 երգի մրցույթը, որը կայացել է Բաքվի բյուրեղյա սրահում։


== Ծանոթագրություններ ==
Մոստովոե (ավան, Վեսելինովոյի շրջան)

Անվան այլ կիրառումների համար տե՛ս՝ ՄոստովոեՄոստովոե (ուկրաիներեն՝ Мостове), ավան Ուկրաինայի Նիկոլաևի մարզի Վեսելինովոյի շրջանում։
2001 թվականի տվյալներով Մոստովոե ավանում բնակվում էր 2 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալբոլոդույ

Ալբոլոդույ (իսպ.՝ Alboloduy) մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալպուխապպա-Ալմերենսե շրջանում։ Տարածքը կազմում է 704 կմ²։ Բնակչությունը՝ 667 մարդ (2010 թվականի տվյալներով)։ Պրովինցիայի վարչական կենտրոնից գտնվում է 34 կմ հեռավորության վրա։


== Արտաքին հղումներ ==
Официальная страничка мэрии
Институт статистики автономного сообщества Андалусии — Альболодуй Archived 2007-09-26 at the Wayback Machine.
www.Alboduy.net
Կատարյալ ձայն 3

«Կատարյալ ձայն 3» (անգլ.՝ Pitch Perfect 3), ռեժիսոր Տրիշ Սիի ամերիկյան երաժշտական կատակերգությունը։ «Կատարյալ ձայն 2» ֆիլմի սիկվելն է։
Համաշխարհային պրեմիերան կայացել է 2017 թվականի նոյեմբերի 29-ին Ավստրալիայում։ Ֆիլմն ԱՄՆ-ում առաջին անգամ ցուցադրվել է 2017 թվականի դեկտեմբերի 22-ին։


== Սյուժե ==
Նախորդ ֆիլմի իրադարձություններից անցել է երեք տարի, «The Barden Bellas» խմբի ադամներն ավարտել են քոլեջը, նրանցից յուրաքանչյուրն ունի իր աշխատանքը, որն ատում է։ Հույս չունենալով կրկին տեսնել միմյանց՝ Բեկան, «Ճարպոտ Էմին», Խլոյան, Օբրին, Լիլին, Սթեյսին, Սինթիա Ռոուզը, Ֆլոն, Ջեսիկան և Էշլին ուրախ էին իմանալ, որ Էմիլին՝ «The Barden Bellas» խմբի ներկայիս ղեկավարը, իրենց բոլորին խնդրում է մասնակցել Նյու Յորքի ակվարիումում կայանալիք միջոցառմանը, որպեսզի նորից երգեն միասին։


== Դերերում ==


== Կինորտադրություն ==
2015 թվականի ապրիլի 11-ին՝ «Կատարյալ ձայն 2» ֆիլմի թողարկումից մեկ ամիս առաջ հայտարարվել է, որ Ռեբել Ուիլսոնը կվերադառնա երրորդ ֆիլմ, բայց նրան հայտնի չէ, թե արդյոք մյուս դերասաններն էլ կվերադառնան։
Պրոդյուսեր և ռեժիսոր Էլիզաբեթ Բենքսը երկրորդ ֆիլմի ցուցադրության ժամանակ հայտարարել է, որ տեսնում է երրորդ ֆիլմը նկարահանելու հնարավորություն։
2015 թվականի հունիսի 10-ին պաշտոնապես հայտարարվել է, որ կլինի երրորդ ֆիլմը։ Սցենարիստը նորից կլինի Քեյ Քեննոնը։


=== Քասթինգ ===
2015 թվականի հունիսի 15-ին հայտնի է դարձել, որ Աննա Քենդրիկը և Ռեբել Ուիլսոնը վերադառնում են իրենց դերերին։ 2015 թվականի հուլիսի 28-ին Բրիտանի Սնոուն սիկվելում նկարահանվելու պայմանագիր է կնքել, Պոլ Բրուքսը, Մաքս Հենդելմանը և Էլիզաբեթ Բենքսը վերադարձել են պրոդյուսերի պաշտոնին։ 2015 թվականի հոկտեմբերի 27-ին պաշտոնապես հայտարարվել է, որ ռեժիսորը նորից Բենքսն է լինելու, սակայն նա 2016 թվականի հունիսի 3-ին հեռացել է ռեժիսորի պաշտոնից։ 2016 թվականի սեպտեմբերի 1-ին հայտարարվել է, որ ֆիլմի ռեժիսորն է լինելու Տրիշ Սին։ 2016 թվականի հոկտեմբերի 18-ին Աննա Քեմփը միացել է դերասանական կազմին։ 2016 թվականի դեկտեմբերի 13-ին հայտնի է դարձել, որ դերասանուհի Ռուբի Ռոուզը բանակցություններ է վարում ֆիլմում նկարահանվելու համար։ 2017 թվականի հունվարի 5-ին ֆիլմին են միացել Էսթեր Դինը, Հաննա Մեյ Լին, Քրիսի Փիթը, Քելլի Ջակլը, Շելլի Ռեգները, ինչպես նաև երգչուհի Էնդի Ալլոն։ Բացի այդ, երաժշտական պրոդյուսեր Դեկ Շերոնը հաստատել է, որ չնայած Ալեքսիս Քնեփը ներկա չի եղել երաժշտական առաջին փորձին, բայց նա կվերադառնա ֆիլմ։ Նա չի երևացել նկարահանման հրապարակում, ինչը հանգեցրեց ենթադրության, որ նա չի հայտնվի ֆիլմում։ Փետրվարի 6-ին նա հաստատել է, որ վերադառնում է ֆիլմ։


=== Ֆիլմի նկարահանումներ ===
Հիմնական նկարահանումներն սկսվել են 2017 թվականի հունվարի 5-ին Ջորջիա նահանգի Ատլանտա քաղաքում և ավարտվել ապրիլի 3-ին։


== Թողարկում ==
Սկզբում ֆիլմի թողարկման ամսաթիվ է նշվել 2017 թվականի հուլիսի 21-ը և օգոստոսի 4-ը։ Ավելի ուշ այն տեղափոխվել է դեկտեմբերի 22։


== Ծանոթագրություններ ==


== Արտաքին հղումներ ==
http://www.pitchperfectmovie.com/ Կատարյալ ձայն 3. պաշտոնական կայք
Պողոս Բեազբեկյան

Պողոս Բեազբեկյան (փետրվարի 23, 1968(1968-02-23), Հալեպ, Սիրիա), հայ օպերային երգիչ (բաս)։


== Կենսագրություն ==
Պողոս Բեազբեկյանը 1994-1999 թվականներին սովորել է Երևանի Կոմիտասի անվան պետական կոնսերվատորիայում, այնուհետև՝ 2000-2002 թվականներին, շարունակել է ուսումը կոնսերվատորիայի ասպիրանտուրայում։ 2005 թվականի մարտի 4-ից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։
Հյուրախաղերով շրջագայել է Հայաստանում և Սիրիայում։


== Դերերգեր ==


== Մրցանակներ և պարգևներ ==
Միհրան Երկաթի անվան մրցանակ (1996)
Իսահակյանի անվան հանրապետական մրցույթի առաջին մրցանակ (1997)
Հայ-գերմանական միջազգային մրցույթի 3-րդ մրցանակ (2000)


== Ծանոթագրություններ ==
Եկիմովիչի

Եկիմովիչի (ռուս.՝ Екимовичи), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 1571 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարլ Մայետ

Կարլ Մայետ (գերմ.՝ Carl Mayet, օգոստոսի 11, 1810(1810-08-11), Բեռլին, Պրուսիայի թագավորություն - մայիսի 18, 1868(1868-05-18), Բեռլին, Պրուսիայի թագավորություն), գերմանացի շախմատիստ և իրավաբան։ Բեռլինյան պլեյադայի անդամներից էր՝ շախմատի գերմանացի յոթ աստղերից մեկը։


== Կենսագրություն ==
Սերել է հուգենոտների ընտանիքից։ Ավարտել է Բեռլինի Գրաուեն-Կլոստեր վանքի գիմնազիան։ Իրավագիտություն է ուսումնասիրել Բեռլինի Հումբոլդի անվան և Հայդելբերգի համալսարաններում։ Աշխատել է որպես փաստաբան, նոտար (Բեռլինում, այնուհետև Պոտսդամում, Շտետինում)։


== Ներդրումը սկզբնախաղերի տեսության մեջ ==
Կարլ Մայետը մեծ ավանդ է ներդրել իսպանական պարտիայի վերլուծության բնագավառում, և դա տեղ է գտել Պաուլ Ռուդոլֆ ֆոն Բիլգերի Handbuch des Schachspiels շախմատային ձեռնարկի առաջին հրատարակության մեջ։
Մայետի անունով է կոչվել արքայական գամբիտի տարբերակներից մեկը. 1. e4 e5 2. f4 ef 3. Кf3 g5 4. Сc4 Сg7 5. d4 d6 6. c3.:


== Մարզական արդյունքներ ==


== Ծանոթագրություններ ==


== Արտաքին հղումներ ==
Կարլ Մայետ շախմատիստի էջն ու խաղերը Chessgames.com կայքում
Կարլ Մայետի պարտիաները
Կարլ Մայետի անձնական քարտը 365chess.com կայքում
Կարլ Մայետի մասին (գերմ.)
Օսսորա (գետ)

Օսսորա (ռուս.՝ Оссора), գետ Կամչատկա թերակղզու հյուսիս-արևելյան մասում։ Գետի երկարությունը 34 կմ է։ Հոսում է Կարագինսկի շրջանում և Կամչատկայի երկրամասում։ Թափվում է Կարագինսկի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000312120000008946
Հիդրոլոգիական ուսումնասիրությունների կոդը
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարչանո դելլա Կիանա

Մարչանո դելլա Կիանա (իտալերեն՝ Marciano della Chiana), քաղաք Իտալիայում, գտնվում է Տոսկանա մարզի Արեցո գավառում։
Բնակչությունը՝ 3057 մարդ (2008 թվականի մարդահամարի տվյալների)։ Բնակչության միջին խտությունը՝ 129 մարդ/կմ²։ Զբաղեցնում է 24 կմ² տարածք։ Փոստային ինդեքս՝ 52047։ Հեռախոսային կոդը՝ 0575։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0575 845024
Էլեկտրոնային փոստ՝ marciano.info@comune.marcianodellachiana.ar.it
Պաշտոնական կայք՝ http://www.comune.marcianodellachiana.ar.it/


== Արտաքին հղումներ ==
Բնակավայրի պաշտքնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լը Տոլոնե

Լը Տոլոնե (ֆր.՝ Le Tholonet), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 2227 մարդ, բնակչության խտությունը` 205.82 մարդ/կմ²։ Բնակավայրը զբաղեցնում է 10.82 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մարսել քաղաքից` 28 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1505 աշխատունակ (15-64 տարեկան)  բնակիչ, որոնցից ակտիվ էին 1059-ը, իսկ ոչ ակտիվները` 446։ Ակտիվության ցուցանիշը կազմում է 70,4 %։ 1059 աշխատունակ մարդկանցից աշխատել է 982 անձ (547 տղամարդ և 435 կին)։ Գործազուրկ են եղել 77 անձ (29 տղամարդ և 48 կին)։ 446 անաշխատունակներից 212-ը եղել են աշակերտներ կամ ուսանողներ, 94-ը` թոշակառուներ, իսկ 140-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարսելու Ռեբելու դե Սոզա

Մարսելու Ռեբելու դի Սոզա (պորտ.՝ Marcelo Nuno Duarte Rebelo de Sousa, դեկտեմբերի 12, 1948(1948-12-12), Լիսաբոն, Պորտուգալիա), պորտուգալացի քաղաքական գործիչ, Պորտուգալիայի ներկայիս նախագահը։ Նախկինում եղել է խորհրդարանի հարցերով նախարար և խորհրդարանի պատգամավոր։ Իրավաբանությունից զատ, զբաղվել է նաև լրագրությամբ, քաղաքագիտությամբ և հեռուստաժուռնալիստիկայով։
2016 թվականի հունվարի 24-ին, հավաքելով ձայների 52%-ը, ընտրվել է Պորտուգալիայի նախագահ։ Պաշտոնավարումն սկսել է 2016 թվականի մարտի 9-ից։


== Կարիերա ==
Ստացել է իրավաբանական կրթություն Լիսաբոնի համալսարանում։
Նա իրավունքի պրոֆեսոր է՝ մասնագիտացած վարչական իրավունքի բնագավառում։ Աշխատում է Լիսաբոնի համալսարանի իրավագիտության ֆակուլտետում՝ դասավանդելով իրավունքի պատմություն։
1974 թվականին դի Սոզան մտել է Սոցիալ-դեմոկրատական կուսակցության շարքերը.
1975- 1976 թվականներին եղել է Պորտուգալիայի խորհրդարանի անդամ։ 1981 թվականին եղել է նախարարների խորհրդի անդամ։ 1982 թվականի հուլիսից՝ խորհրդարանի հարցերով նախարար։
Եղել է Պորտուգալիայի սոցիալ- դեմոկրատական կուսակցության նախագահը՝ 1996 թվականի մարտի 31-ից 1999 թվականի մայիսի 27-ը։ Նա ստեղծել էր աջակենտրոն կոալիցիա, որը կոչվում էր «Դեմոկրատական ալյանս»։ Եղել է ԵԺԿ-ի փոխնախագահ։
Մարսելու Ռեվելու դի Սոզան RTP-ի եթերով վարել է քաղաքական- վերլուծողական ծրագիր, որը նախկինում հեռարձակվում էր TVI-ով։
2010 թվականին թողել է աշխատանքը RTP-ում և վերադարձել TVI՝ շարունակելու այն հաղորդումը, որը կիսատ էր թողել։
Եղել է Պորտուգալիայի նախագահի Խորհրդատվական խորհրդի անդամ։
Մարսելուն նշում է, որ քնում է օրական ընդամենը 4- 5 ժամ։ Շատ է սիրում կարդալ։


== Ծանոթագրություններ ==


== Արտաքին հղումներ ==
Нуно Дуарте Марсело Ребело де Соуза. генеалогия в португальском генеалогическом сайте
Սերգեյ Օսիպյան

Սերգեյ Յուրիի Օսիպյան (սեպտեմբերի 15, 1966(1966-09-15), Մոսկվա, ԽՍՀՄ), հայազգի ռուս ռեժիսոր, սցենարիստ, պրոդյուսեր։


== Կենսագրություն ==
Սերգեյ Օսիպյանը ծնվել է 1966 թվականի սեպտեմբերի 15-ին Մոսկվայում։ 1993 թվականին ավարտել է Սցենարիստների և ռեժիսորների բարձրագույն դասընթացները (Ալեքսանդր Կայդանովսկու արվեստանոց)։ 1994 թվականին Լոնդոնի «New End» թատրոնում բեմադրել է «Սպիտակ գիշերներ» ներկայացումը՝ Ֆ․ Դոստոևսկու համանուն պատմվածքի հիման վրա։ 1996 թվականին որպես ռեժիսոր մասնակցել է Լիոնի «Շրջանում առաջինը» օպերայի կինոտարբերակին՝ նկարահանված Ա․ Սոլժենիցինի վեպի հիման վրա։ 1997 թվականին աշխատել է Ռուսաստանի առաջին հեռուստաալիքի կինոծրագրերի տնօրինությունում։ «Տվինդի» կինոընկերության համար նկարահանում է իր առաջին լիամետրաժ ֆիլմը՝ «Մարսից տղան» է։


== Ֆիլմագրություն ==


=== Ռեժիսոր ===


=== Սցենարիստ ===


=== Պրոդյուսեր ===


== Ծանոթագրություններ ==


== Արտաքին հղումներ ==
«Найдены Парни с Марса»։ thebestphotos.ru։ մարտի 11, 2009։ Արխիվացված է օրիգինալից 2017-04-10-ին։ Վերցված է հունվարի 2, 2017
Զուգարանային համաշխարհային կազմակերպություն

Զուգարանային համաշխարհային կազմակերպություն, ՀԶԿ (անգլ.՝ World Toilet Organization (WTO)), զուգարանարային սանիտարիայի հարցերով զբաղվող հիմնադրված կազմակերպություն, որը հիմնադրվել է 2001 թվականին Սինգապուրում։


== ՀԶԿ սամիթներ և սիմպոզիումներ ==
Զուգարանային համաշխարհային սամիթ 2001 (Սինգապուր)
Զուգարանային համաշխարհային սամիթ 2002 (Սեուլ, Հարավային Կորեա)
Զուգարանային ենթակառուցվածքի և բնության մեջ ջրի շրջանառության հարցերի միջազգային սիմպոզիում
Զուգարանային համաշխարհային սամիթ 2003 (Թայբեյ, Թայվան)
Զուգարանային համաշխարհային սամիթ 2004 (Պեկին, Չինաստան)
Զուգարանային համաշխարհային սամիթ 2005 (Բելֆասթ, Հյուսիսային Իռլանդիա)
Զուգարանային համաշխարհային սամիթ 2006 (Մոսկվա, Ռուսաստան)
Զուգարանային համաշխարհային սամիթ 2007 (Նյու Դելի, Հնդկաստան)
Զուգարանային համաշխարհային սամիթ 2008 (Մակաո, Չինաստան)
Զուգարանային համաշխարհային սամիթ 2009 (Սինգապուր)
Զուգարանային համաշխարհային սամիթ 2010 (Ֆիլադելֆիա, ԱՄՆ)
Զուգարանային համաշխարհային սամիթ 2011 (Հայնան, Չինաստան)
Զուգարանային համաշխարհային սամիթ 2012 (Դուրբան, Հարավաֆրիկյան Հանրապետություն)
Զուգարանային համաշխարհային սամիթ 2013 (Սուրակարտա, Ինդոնեզիա)


== Արտաքին հղումներ ==
Պաշտոնական կայք (անգլ.)
ՀԶԿ-ի սամիթներ և սիմպոզիումներ(չաշխատող հղում) (անգլ.)
Եվխովեց

Եվխովեց (ռուս.՝ Евховец), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Յուզա գետի ձախ ափում՝ 48 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014740
Հիդրոլոգիական ուսումնասիրությունների կոդը - 110001474
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քաղաքացիության ընտրություն

Քաղաքացիության ընտրություն կամ օպտացիա (լատ. optatio — ցանկություն, ընտրություն; անգլ.՝ choice of citizenship, optation), միջազգային և սահմանադրկան իրավունքում քաղաքացիություն ունեցող անձանց ընտրություն,  ովքեր ունեն երկքաղաքացիություն, կամ  մի երկրի որոշակի տարածքը մյուսին փոխանցելու գործընթացի ժամանակ։
Տարածքային փոփոխությունների ժամանակ օպտացիայի իրավունք առաջանում է հետևյալ դեպքերում՝

նոր պետության առաջացման դեպքում, երբ տվյալ նոր պետությունը բաժանվում է այլ պետությունից
մեկ պետության փլուզման, և նոր պետությունների առաջացման դեպքում։Անձինք, որոնց տրվել է  օպտացիոն իրավունք, պետք է որոշակի սահմանված  ժամանակահատվածում ընտրություն կատարեն կամ մնան այն պետության քաղաքացի, որում եղել են առաջ, կամ ստանան այն պետության քաղաքացիությունը, որին  փաստացի անցնում է տվյալ պետությունը։ Երեխաները, որպես կանոն, օպտացիայի դեպքում ստանում են  այն պետության քաղաքացիությունը, ինչ իրենց ծնողները։ Օպտացիայի ժամանակ պահպանվում է նրանց գույքային իրավունքը։
Օպտացիայի օրինակ է Երկրորդ համաշխարհային պատերազմից հետո, տարածքային փոփոխությունների հետ  կապված 1947 թվականի Իտալիայի Հաշտության պայմանագիրը, որի համաձայն՝ այն քաղաքացիները, որոնք ապրել են մինչև 1946 թվականը այն տարածքում, որը անցել է այլ պետության, տրամադրվել է օպտացիոն իրավունք մեկ տարվա ընթացքում։
Հետպատերազմյան  շրջանում օպտացիայի մասին մի շարք պայմանագրեր եզրափակվել են ԽՍՀՄ֊ում։  Օրինակ, նախկին ԽՍՀՄ֊ի և Ուկրաինայի միջև 1945 թվականի արձանագրությունը  նախատեսում էր, որ Ուկրաինայի կամ Ռուսաստանի քաղաքացիները, ովքեր ապրել են Չեխոսլովակիայի տարածքում, կարող են ընտրել կամ ԽՍՀՄ֊ի կամ Չեխոսլովակիայի քաղաքացիության իրավունք։ Նաև կնքվել է պայմանագիր ԽՍՀՄ֊ի և Լեհաստանի միջև բնակչության մասին։
Անձինք, ովքեր ունեին եվրոպական կամ լեհական քաղաքացիություն,  ստացել են իրավունք տեղափոխվել ԽՍՀՄ֊ից Լեհաստան, իսկ այն անձինք, ովքեր ունեին ռուսական, բելառուսական, ուկրաինական և լիտվիայի քաղաքացիություն, և բնակվում էին Լեհաստանի տարածքում, իրավունք ստացան տեղափոխվել ԽՍՀՄ։ Հարկ է նշել, որ  օրինակ, ԽՍՀՄ֊ից  դեպի Մերձբալթյան երկրներ տեղափոխված ռուսալեզու բնակիչներին այդ երկրներում  արգելված էր  ստանալ օպտացիոն իրավունք։


== Տես նաև ==
Քաղաքացիություն


== Ծանոթագրություններ ==
Աստաշիխա (գյուղ, Վոսկրեսենսկի շրջան)

Աստաշիխա (ռուս.՝ Асташиха), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5987) Լիվիոգրատոն

(5987) Լիվիոգրատոն (անգլ.՝ Liviogratton), աստերոիդ աստերոիդների հիմնական գոտում։ Հայտնաբերվել է 1975 թվականի հունիսի 6-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,431704 ա. մ., առավելագույնը մոտենում է 2,0498 ա. մ. հեռավորության վրա և հեռանում 2,8136 ա. մ.։ Արեգակի շուրջ մեկ ամբողջական պտույտ է կատարում 1385,05 երկրային օրվա ընթացքում, իր ուղեծրով շարժվելով միջինում 0,259919 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5987) Լիվիոգրատոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քահանայի օրագիրը

«Քահանայի օրագիրը» (անգլ.՝ First Reformed), 2017 թվականի դրամա, որի ռեժիսորն է Փոլ Շրեդերը։ Դերերում նկարահանվել են Իթան Հոուքը, Ամանդա Սեյֆրիդը և Սեդրիք Քայլսը։
Ֆիլմը ցուցադրվել է Վենետիկի 74-րդ կինոփառատոնում 2017 թվականի օգոստոսի 31-ին և 2018 թվականի մայիսի 18-ին թողարկվել է Միացյալ Նահանգներում «A24» ընկերության կողմից։ Ֆիլմը դրական արձագանք է ստացել քննադատների կողմից, որոնք կարևորել են Հոուքի խաղը և Շրեդերի սցենարն ու ռեժիսուրան։ ԱՄՆ կինոքննադատների ազգային խորհուրդը և Ամերիկայի կինոարվեստի ինստիտուտը ընդգրկել են ֆիլմը 2018 թվականի ֆիլմերի լավագույն տասնյակում։ «Անկախ ոգի» մրցանակաբաշխությունում ֆիլմը ներկայացվել է հետևյալ անվանակարգերում՝ «Լավագույն ֆիլմ», «Լավագույն դերասան» (Իթան Հոուք), «Լավագույն ռեժիսոր» և «Լավագույն սցենար»։ Շրեդերի սցենարը նաև առաջադրվել է Օսկարի 91-րդ մրցանակաբաշխությունում՝ «Լավագույն օրիգինալ սցենար» անվանակարգում։


== Սյուժե ==
Սուրբ Էրնստ Թոլլերը որոշում է օրագիր վարել մեկ տարվա ընթացքում, որտեղ գրելու էր իր մտքերը։ Թոլլերը սգում է տղայի կորուստը, որը մահացել է Իրաքյան պատերազմում։ Նրա մոտ խորհրդակցելու է գալիս Մերին, որի ամուսինը՝ Մայքլը, ցանկանում է, որ Մերին ընդհատի հղիությունը։ Մայքլի կարծիքով կլիմայի փոփոխության հետևանքով մոտ ապագայում հնարավոր է, որ մոլորակն այլևս ապրելու համար պիտանի չլինի, և ինքը չի ցանկանում, որ իր երեխաներն ապրեն այդպիսի պայմաններում։


== Դերերում ==


== Արտադրություն ==
Ֆիլմի նկարահանումները տևել են շուրջ 20 օր, և դրանք իրականացվել են Նյու Յորքի Բրուքլին և Քուինս թաղամասերում, ինչպես նաև Դագլաստոնի Զիոն եպիսկոպոսական եկեղեցում։


== Թողարկում ==
2017 թվականի սեպտեմբերին «A24» ընկերությունը ձեռք է բերում ֆիլմի տարածման իրավունքը։ Միացյալ Նահանգներում ֆիլմն էկրան է բարձրացել 2018 թվականի մայիսի 18-ին։ «Քահանայի օրագիրը» ցուցադրվել է բազմաթիվ կինոփառատոններում, ինչպիսիք են՝ Նոր Զելանդիայի և Մելբուրնի միջազգային կինոփառատոնները։


== Ծանոթագրություններ ==
Շորթափա հնավայր-բերդաքաղաք

Շորթափա (ադրբ.՝ Şortəpə yaşayış yeri), հնավայր-բերդաքաղաք ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանի Իբադուլլա գյուղի մոտ։


== Պատմական նկարագիր ==
Իբադուլլա գյուղի տարածքում տեղադրված է եղել Շարուր գավառի հնամենի բերդաքաղաքներից մեկը։ Այս հնավայրը, որը վերաբերվում է մ․թ․ա․ II-I հազարամյակներին, այժմ մեծմասամբ ավերված է և այժմյան ադրբեջանցիների կողմից կոչվում է Շորթափա։ Այն բազմաշերտ է, որտեղից 1930-ական թվականներին և ապա դաշտային աշխատանքների ժամանակ հայտնաբերվել են մի շարք հնագիտական նյութեր։ Արաքս գետի ափին, բերրի դաշտում հիմնադրված և բավականին մեծ տարածք գրաված բերդաքաղաքի ավերակ հետքերից նկատելի են քաղաքի բերդի և դամբարանադաշտի հետքերը։ Ժամանակի ընթացքում ավերվել և իսպառ հողին են հավասարեցվել այս բնակավայրի հետքերի մեծ մասը։


== Ծանոթագրություններ ==
(3645) Ֆաբինի

(3645) Ֆաբինի (անգլ.՝ Fabini), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 28-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,699661 ա. մ., առավելագույնը մոտենում է 2,4837 ա. մ. հեռավորության վրա և հեռանում 2,9156 ա. մ.։ Արեգակի շուրջ մեկ ամբողջական պտույտ է կատարում 1620,18 երկրային օրվա ընթացքում, իր ուղեծրով շարժվելով միջինում 0,222198 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3645) Ֆաբինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տոգուլի շրջան

Տոգուլի շրջան (ռուս.՝ Тогульский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Տոգուլ։


== Աշխարհագրություն ==
Շրջանի տարածքի մակերեսը կազմում է 2000 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 8460 մարդ։ Բնակչության խտությունը կազմում էր 4,23 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(5798) Բարնետ

(5798) Բարնետ (անգլ.՝ Burnett), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 13-ին Շելտ Բասի կողմից Պալոմարում։
Միջին հեռավորությունը Արեգակից կազմում է 2,5755 ա. մ., առավելագույնը մոտենում է 2,3299 ա. մ. հեռավորության վրա և հեռանում 2,8211 ա. մ.։ Արեգակի շուրջ մեկ ամբողջական պտույտ է կատարում 1509,7 երկրային օրվա ընթացքում, իր ուղեծրով շարժվելով միջինում 0,238458 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5798) Բարնետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովովլադիմիրովկա (գյուղ, Սախնովշչինսկի շրջան)

Անվան այլ կիրառումների համար տե՛ս՝ ՆովովլադիմիրովկաՆովովլադիմիրովկա (ուկրաիներեն՝ Нововолодимирівка), գյուղ Ուկրաինայի Խարկովի մարզի Սախնովշչինսկի շրջանում։ Բնակավայրը նախկինում նաև անվանվել է Վլադիմիրովկա։ Հիմնադրվել է 1870 թվականին։
2001 թվականի տվյալներով Նովովլադիմիրովկա գյուղում բնակվում էր 78 մարդ։ Բնակավայրը զբաղեցնում է 0,14 կմ² տարածք։ Բնակչության խտությունը կազմում էր 557,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպանել ծաղրասարյակին (ֆիլմ)

Սպանել ծաղրասարյակին (անգլ.՝ To Kill a Mockingbird), 1962 թվականին նկարահանված ամերիկյան ֆիլմ, Հարպեր Լիի համանուն գրվածքի էկրանավորումը։ Ֆիլմը նշանակալի ազդեցություն է ունեցել սևամորթների իրավունքների պաշտպանության հարցում։ Ստացել է 3-ական Օսկար և Ոսկե Գլոբուս։


== Սյուժե ==
Ֆիլմի գլխավոր հերոսը իրավաբան Ատտիկուս Ֆինչն է, ով ունի երկու երեխա և մեծ հոգատարությամբ զբաղվում է նրանց դաստիարակությամբ առանց կնոջ։ Իմաստուն և հանգիստ բնավորությամբ Ատտիկուսը դատարանում պետք է պաշտպանի սևամորթ աֆրոամերիկացու շահերը, ով մեղադրվում է սպիտակամորթ կնոջ բռնաբարության մեջ։ Դատավարության ընթացքը մեծ աղմուկ է առաջացնում քաղաքում, քանի որ այդ ժամանակ սևամորթների շատ իրավունքներ ոտնահարված էին և նրանք չէին դիտարկվում որպես հասարակության լիիրավ անդամ։
Ատտիկուսը բախվում է տարբեր դժվարությունների ...


== Դերակատարներ ==


== Մրցանակներ և վարկանիշային ցանկեր ==


=== Մրցանակներ ===
Ֆիլմը ստացել է 12 տարբեր կինոմրցանակ, ներկայացված է եղել ևս 12-ի, որոնց թվում


==== Օսկար ====
Ներկայացվել է Օսկարի 8 անվանակարգերում, ստացել 3-ը

Օսկար լավագույն դերասանի համար - Գրեգորի Պեկ
Լավագույն հարմարեցված սցենար - Հորտոն Ֆուտ
Լավագույն հագուստների նկարիչ - Ալեքսանդր Գոլիցեն, Հենրի Բամստիդ, Օլիվեր ԷմերտՆերկայացված է եղել

Օսկար լավագույն ֆիլմի համար - Ալան Պակուլա
Օսկար լավագույն ռեժիսորի համար - Ռոբերտ Մալլիգան
Լավագույն երաժշտություն - Էլմեր Բեռնստայն
Լավագույն օպերատորական աշխատանք - Ռասսել Հառլան
Երկրորդ պլանի դերասանուհի - Մերի Բեդեմ


==== Ոսկե Գլոբուս ====
Ներկայացվել է 5 Ոսկե Գլոբուսի, ստացել 3-ը

Լավագույն ֆիլմ միջազգային ճանաչման տեսակետից - հատուկ մրցանակ
Լավագույն դերասան - Գրեգորի Պեկ
Լավագույն երաժշտություն - Էլմեր Բեռնստայն


==== Այլ մրցանակներ ====
Ստացել է Կաննի կինոփառատոնի 1 մրցանակ (ներկայացված է եղել 2-ի), 1 Դավիդ դի Դոնատելլո մրցանակ, ներկայացված է եղել BAFTA-ի 2 անվանակարգում, ներկայացված է եղել ԱՄՆ-ի գրողների և ռեժիսորների գիլդիայի, ԱՄՆ-ի մոնտաժողների միության մրցանակների և այլն։
1995 թվականին ընդգրկվել է Ամերիկյան ֆիլմերի ազգային ռեեստրում։


=== Վարկանիշային ցանկեր ===
Ֆիլմը ընդգրկված է Ամերիկյան կինոակամեդմիայի կողմից կազմված տարբեր վարկանշային ցանկերում հետևալ տեղերում

Ամերիկյան բոլոր ժամանակների 100 լավագույն ֆիլմեր - 1997 թ. 34, 2007 թ. 25
Ամերիկյան բոլոր ժամանակների ֆիլմերի 100 լավագույն դրական և բացասական հերոսներ - Գրեգորի Պեկի հերոս Ատտիկուս Ֆինչը 1-ինն է դրական հերոսների ցանկում
Ամերիկյան բոլոր ժամանակների 10 լավագույն ֆիլմեր ըստ 10 ժանրերի - 1-ինն է դատական դրամաների ցանկում
Ամերիկյան բոլոր ժամանակների 100 լավագույն ոգեշնչող ֆիլմեր - 2 (1-ը Այս հրաշալի կյանքը ֆիլմն է)
Ամերիկյան բոլոր ժամանակների ֆիլմերի 25 լավագույն երաժշտություններ - 17


== Ծանոթագրություններ ==


== Արտաքին հղումներ ==
Սպանել ծաղրասարյակին(անգլ.) ֆիլմը Internet Movie Database կայքում
«Սպանել ծաղրասարյակին»(ռուս.) ֆիլմը ԿինոՊոիսկ կայքում։
«Սպանել ծաղրասարյակին»(անգլ.) ֆիլմը Box Office Mojo  կայքում
Դուբինո (այլ կիրառումներ)

Դուբինո, կարող է վերաբերել՝

Դուբինո - գյուղ Ուկրաինայի Անդրկարպատյան մարզի Մուկաչևոյի շրջանում
Դուբինո - կոմունա Իտալիայում
Մուսլիմ Մագոմաև (այլ կիրառումներ)

Մուսլիմ Մագոմաև անունը կարող է վերաբերել՝

Մուսլիմ Մագոմաև, կոմպոզիտոր (1885-1937)
Մուսլիմ Մագոմաև, երգիչ (1942-2008)


== Տես նաև ==
Մագոմաև (աստերոիդ)
Ինտեգրալ սխեմա


== Ինտեգրված շղթա ==

Էլեկտրոնիկայի մեջ, ինտեգրված շղթաները, նաև ճանաչված իբրև միահավաք շրջույթ, ԻՇ, միկրոսխեմա, միկրոչիփ, սիլիցիումի չիփ կամ չիփ, (անգլերեն՝ integrated circuit, IC, microcircuit, microchip, silicon chip, or chip) մանրակերտած էլեկտրական շղթա է, որը հիմնականում բաղկացած է կիսահաղորդիչ սարքերից, օր.՝ տրանզիստորներից, ինչպես նաև պասիվ բաղադրիչներից, օր.՝ դիմադրություններից և կոնդենսատորներից։ Դա արտադրվում է մի բարակ կիսահաղորդիչ հումքնանյութի շերտի մակերեսի վրա։ Ինտեգրված շղթաները օգտագործվում են ներկա գրեթե բոլոր էլեկտրական սարքերի մեջ և հեղափոխել են ամբողջ էլեկրտրոտեխնիկան աշխարհը։

Ինտեգրված շղթաները ստեղծվեցին՝ ի շնորհիվ որոշ գիտափորձերի և 20-րդ դարի կեսին կատարված կիսահաղորդիչ սարքերի արտադրական տեխնոլոգիայների առաջադիմությանը։ Գիտափորձերը ցուցադրեցին, որ կիսահաղորդիչ սարքերը կարող են օգտագործվել վակուումային լամպերի փոխարեն։ Մանր տրանզիստորների խոշոր քանակով փոքր չիփի մեջ ինտեգրումն ահռելի առաջադիմություն էր՝ համեմատած ձեռքով առանձին դիսկրետ էլեկտրոնային բաղադրիչներ մոնտաժելու հետ։ Ինտեգրված շղթաների մասսայական արտադրության ունակությունը, դրանց հուսալիությունը, և կառուցվածքային բլոկերով շղթաների նախագծումը պատճառ դարձան ստանդարտիզացված ԻՇ-ների արագ տարածմանը՝ առանձին տրանզիստորների փոխարեն։
ԻՇ-ները երկու հիմնական առավելություն ունեն առանձին սխեմաների հանդեպ՝ գինը և արտադրողականությունը։ Գինը ավելի ցածր է, որովհետև չիփերը, իրենց բոլոր բաղադրիչներով, տպվում են որպես մեկ միավոր՝ լուսավիմագրությամբ, և առանձին տրանզիստորներով չեն սարքվում։ Առավել ևս, ավելի քիչ նյութ է օգտագործվում։ Արտադրողականությունը ավելի բարձր է, քանզի բաղադրիչները արագորեն փոխանջատվում են և քիչ էներգիա են սպառում (համեմատած իրենց դիսկրետ նմանակներին), քանզի բաղադրիչները փոքր են և իրար շատ մոտ են գտնվում։ Մինչ 2006 թվականը, չիփի մակերեսը մի քանի քառակուսի մմ-ից մինչ 350 մմ² էր, և ամեն մմ²-ի մեջ մինչ 1 միլիոն տրանզիստորներ էին  տեղադրված։
Ժուազեյրու (Բաիա)

Ժուազեյրու  (պորտ.՝ Juazeiro), համայնք Բրազիլիայի Բաիա նահանգում, Սան Ֆրանսիսկու գետի ափին։ Հարևան և քույր քաղաք Պետրոլինայի հետ կապված է այդ գետի վրա գցված և Բրազիլիայի նախագահներից մեկի՝ Էդսոն Դուարտեի անունը կրող կամրջով (Դուարտեն ծնունդով ժուազեյրուցի է)։ Ժուազեյրուն «Ագլոմերացիա Սոլվադոր» անվանումը կրող մեզոտարածաշրջանի բաղկացուցիչ մասն է:։ Մտնում է Սանտու Անտոնիու դի Ժեզուցի գավառի կազմի մեջ։ Բնակչության թվաքանակը 2010 թվականի տվյալներով եղել է 197 984 ։ Գրավում է 6 389,623 կմ2 տարածք։ Բնակչության խտությունը՝ 32,5 մարդ/կմ²։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 1.159.828,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 5.706 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,683 (տվյալները՝ ՄԱԿ-ի զարգացման ծրագրի)։


== Պատմություն ==
Հիմնադրվել է 1832 թվականին, քաղաքի կարգավիճակ ստացել 1978 թվականի հուլիսի 15-ին։ Անվանումն առաջացել է շրջակայքում տարածված ծառատեսակի անունից։


== Քույր քաղաքներ ==
 Պետրոլինա, Բրազիլիա


== Անվանի ժուազեյրուցիներ ==
Ժուան Ժիլբերտու (1931–2019), երգիչ, երաժիշտ, կոմպոզիտոր. բոսա նովա ոճի ստեղծողներից մեկը
Լուիշ Էդմունդու Պերեյրա (* 1949), ֆուտբոլիստ
Էդսոն Դուարտե (* 1965), քաղաքական գործիչ
Իվեչի Սանգալու (* 1972), երգչուհի, «Լատինական Գրեմմի» մրցանակի դափնեկիր
Դանի Ալվեշ (* 1983), ֆուտբոլիստ. համարվում է աշխարհի լավագույն եզրային պաշտպաններից մեկը


== Պատկերասրահ ==

		
		
		
		
		
		
		
		


== Ժողովրդագրություն ==
Քաղաքի բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Պաշտոնական կայքէջը|http://www.juazeiro.ba.gov.br/
Ղադա

Ղադա (աբխազ.` Када, վրաց.՝ ყადა) գյուղ Աբխազիայի Գուլրիփշի շրջանում, Գուլրիփշից 35 կմ հյուսիս-արևելք։ Գտնվում է ծովի մակարդակից 400 մ բարձրության վրա։


== Բնակչությունը ==
Բնակիչները` հայեր և վրացիներ։ 1959 թվականի տվյալներով, Ղադա գյուղում ապրում էր 249 մարդ, հիմնականում վրացիներ։ 1989 թվականին գյուղում ապրում էր 4 մարդ, հիմանականում վրացիներ։
Բնակիչները զբաղվում են ծխախոտի և եգիպտացորենի մշակությամբ, այգեգործությամբ, մեղվաբուծությամբ և անասնապահությամբ։ Գյուղն ուներ տարրական դպրոց։
Հայերը եկել էին Տրապիզոնից, 1897 թվականին։


== Ծանոթագրություններ ==
Leave It All to Me

Leave it All to Me («Թողեք ինձ բոլորը»), ԱյԿառլի սիտկոմի սաունդտրեկն է։ Այն կատարում է Միրանդա Քոզգրոուն և Դրեյկ Բելլը։ Երգը Միրանդա Քոզգրոուի դեբյուտային երգն է։ Այն գրել է Մայքլ Քորքորանը։ Երգի կրճատված տարբերակը օգտագործվում է սիտկոմի վերնագրում։


== Պատմություն ==
Երգի պաշտոնական տեսահոլովակը iCarly-ում առաջին անգամ ցուցադրվել է 2008 թվականի մայիսի 24-ին։ Միրանդա Քուզգրուն (Կառլի), Ջեննեթթ ՄաքԿարդին (Սեմ), Նեյթոն Քրեսսը (Ֆրեդի), Ջերր Թրեինորը (Սփենսր) և Դրեյկ Բելլը երգում և պարում են լապտոպի մեջ։ It was directed by Dan Schneider։
Տեսահոլովակի պրեմիերան կայացել է TRL-ում հունիսի 11 2008 թվականի։
Երգը թարգմանվել է գերմաներեն, հունգարերեն, լեհերեն, թուրքերեն, դանիերեն, շվեդերեն, իսպաներեն։
Երգի քաուեր կատարումը կատարել է Less Than Jake պանկ-խումբը, որը առաջին անգամ ցուցադրվել է TV/EP-ում։


== Թրեք-լիստ ==
Digital download
Leave It All to MeԱյլ տարբերակներLeave It All to Me (Jason Nevins Remix)
Leave It All to Me (Billboard Remix)


== Չարթեր ==


== Տես նաև ==
ԱյԿառլի
Միրանդա Քոզգրոու
Դրեյկ Բելլ


== Ծանոթագրություններ ==
Անտիոքի ասիզներ

Անտիոքի ասիզներ, Անտիոքի դքսության դատաստանագիրքը, որը դքսության ֆեոդալների սահմանած օրենք-վճիռների ժողովածու է՝ ձևավորված XIII դարում։ Բաղկացած է երկու մասից, առաջինը (17 գլուխ) կարգավորում է սյուզերենի և վասալի հարաբերությունները, երկրորդը՝ (21 գլուխ)՝ քաղաքացիների ամուսնաընտանեկան, գույքային հարաբերությունները, առևտուրը և այլն։ Կիլիկիայի Հայկական Թագավորությունում կիրառվել է առաջին մասը։ Ֆրանսիական սկզբնաղբյուրը մեզ չի հասել։ Պահպանվել է Սմբատ Սպարապետի հայերեն թարգմանությունը, որը հրատարակել է Ղևոնդ Ալիշանը ֆրանսերեն զուգահեռ թարգմանությամբ 1876 թվականին։ Հայերենից թարգմանվել է նաև ռուսերեն 1958 թվականին, թարգմանիչն է Ա. Պապովյանը։
Ուղղակի ընտրություններ

Ուղղակի ընտրություններ, ընտրությունների անցկացման կարգ, որի դեպքում ընտրողներն ուղղակիորեն և անմիջականորեն ընտրում են ներկայացուցչական մարմինների պատգամավորների։ Ի տարբերություն անուղղակի ընտրությունների, ներկայացուցչական մարմինների ձևավորման առավել դեմոկրատական կարգ է։ Ուղղակի ընտրությունները հնարավորություն են տալիս ետ կանչել վստահությունը չարդարացրած պատգամավորին։ ԽՍՀՄ-ում ուղղակի ընտրությունները կիրառվում են ժողովըրդական դեպուտատների բոլոր խորհուրդների և ժողովրդական դատավորների ընտրությունների ժամանակ։
Դարխան

Դարխան (մոնղ.՝ Дархан, ˈtarχəɴ. մոնղոլերենից թարգմանած՝ նշանակում է դարբին), քաղաք Մոնղոլիայի հյուսիսային մասում։ Դարխան-Ուուլ այմակի (մարզի) վարչական կենտրոնն է, մեծությամբ երրորդ բնակավայրը երկրում։ 2013 թվականի տվյալներով բնակչության թվաքանակը եղել է 96.428: Մոնղոլիայի հյուսիսային տարածաշրջանի տնտեսական, կրթական, մշակութային կենտրոնն է։ 


== Պատմություն ==
Բնակավայրը հիմնադրվել է 1961 թվականի հոկտեմբերի 17-ին, կառուցվել Տնտեսական փոխօգնության խորհրդի (ՏՓԽ) երկրների տնտեսական զգալի աջակցությամբ։ Ինչպես անվանումն է հուշում՝ նախատեսված էր, որ այն դառնալու է Մոնղոլիայի հյուսիսի արտադրական գլխավոր կենտրոնը։ Լեհ մասնագետներն այստեղ կառուցել են կրաքարի, փայտի մշակման և աղյուսի պատրաստման ձեռնարկություններ, հունգարացիները՝ մսի վերամշակման գործարան, որը բացվել է 1974 թվականին։
Քաղաքը ներկայումս էլ շարունակում է մնալ արդյունաբերական բնակավայր։ Նրա բնակիչների շուրջ 82%-ն ապրում է բազմաբնակարան աղյուսաշեն կամ փայտաշեն շենքերում, մնացածը՝ քաղաքի ծայրամասերում տեղադրված յուրտերում (թաղիքե կլոր վրաններում)։ 


=== Կլիմա ===
Դարխանում արձանագրվել են խոնավ մայրցամաքային, ենթաարկտիկական և կիսաչորային կլիմաների դրսևորումներ։ Ձմեռները չափազանց ցուրտ են ու չոր, ամառները՝ համեմատաբար տաք ու խոնավ։ 


== Տեսարժան վայրեր ==

Խարգին վանքը, որ տեղավորված է գերանակապ խրճիթում, բուդդայական պաշտամունքի վայր է։Դարխան-Ուուլի թանգարան (կոչվում է նաև ժողովրդական արվեստների թանգարան). այստեղ ցուցադրված են հնագիտական գտածոներ, ազգային տարազի և  կաշվի գեղարվեստական մշակման նմուշներ, պաշտամունքային առարկաներ և այլն։Քաղաքի հյուրերի ուշադրությունն է գրավում նաև մորին խուրին՝ ձիու գլխի տեսք ունեցող սրնգին նվիրված հուշարձանը (մորին խուրը մոնղոլների ազգային-խորհրդանշական երաժշտական գործիքն է համարվում)։


== Կրթություն ==
Դարխանը՝ որպես կրթական կենտրոն, Մոնղոլիայում գրավում է երկրորդ տեղը՝ զիջելով միայն մայրաքաղաք Ուլան Բատորին։ Ամեն տարի երկրի տարբեր վայրերից հարյուրավոր երիտասարդներ են գալիս այստեղ՝ ուսանելու տասը բարձրագույն ուսումնական, ինչպես նաև բազմաթիվ միջնակարգ մասնագիտական հաստատություններում; Քաղաքում գործում են նաև 25 միջնակարգ դպրոց, 14 մանկապարտեզ, կառավարման ու զարգացման ինստիտուտը, բիզնեսի զարգացման տարածաշրջանային կենտրոնը, բուսաբանության և գյուղատնտեսության փորձարարական-գիտահետազոտկան ինստիտուտը։


== Գործընկեր քաղաքներ ==
Դարխանը գործընկերային սերտ կապեր է հաստատել հետևյալ քաղաքների հետ.


== Ծանոթագրություններ ==


== Արտաքին հղումներ ==
Մոնղոլիայի տարածաշրջանները. Դարխան Archived 2016-01-27 at the Wayback Machine.
Տեղեկատվություն Դարխան-Ուուլ այմակի (մարզի) մասին InfoMongolia Archived 2016-02-15 at the Wayback Machine. և Mongolischen Handelskammer Archived 2016-11-08 at the Wayback Machine. կայքերում
Աստերոիդների ցանկ (240901-241000)

Աստերոիդների ցանկ (240801-240900)  • Աստերոիդների ցանկ  • Աստերոիդների ցանկ (241001-241100)
 Աստերոիդների ցանկ (240801-240900)  • Աստերոիդների ցանկ  • Աստերոիդների ցանկ (241001-241100)
(1278) Քենիա

(1278) Քենիա (անգլ.՝ Kenya), աստերոիդ աստերոիդների հիմնական գոտում։ Հայտնաբերվել է 1933 թվականի հունիսի 15-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,406358 ա. մ., առավելագույնը մոտենում է 1,7768 ա. մ. հեռավորության վրա և հեռանում 3,0359 ա. մ.։ Արեգակի շուրջ մեկ ամբողջական պտույտ է կատարում 1363,45 երկրային օրվա ընթացքում, իր ուղեծրով շարժվելով միջինում 0,264036 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1278) Քենիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարտի 29

Մարտի 29, տարվա 88-րդ (նահանջ տարիներին՝ 89-րդ) օրն է։

Տարվա ավարտին մնում է 277 օր։


== Դեպքեր ==
1430 - Օսմանյան Կայսրությունը գրավում է բյուզանդական Սալոնիկ քաղաքը
1831՝ բոսնիացիներն ապստամբում են Օսմանյան Կայսրության դեմ
1849 - Միացյալ Թագավորությունը գրավում է Փենջաբը
1851՝ Ստեղծվում է «Կովկասյան գրաքննական կոմիտեն»
1871 - Վիկտորիա թագուհին բացում է Ալբերտ թագավորական սրահը
1947 - Մադագասկարի բնակիչներն ապստամբում են ֆրանսիական տիրապետության դեմ
1967 - Ֆրանսիայում ջուրն է իջեցվում առաջին միջուկային սուզանավը
2004 - Բուլղարիան, Էստոնիան, Լատվիան, Լիտվան, Ռումինիան, Սլովակիան և Սլովենիան դառնում են ՆԱՏՕ-ի լիիրավ անդամ երկրներ
2010 - Ահաբեկչական գործողություններ մոսկովյան մետրոյում, զոհվում է 40 մարդ


== Ծնունդներ ==
1931 - Ալեքսեյ Գուբարև, տիեզերագնաց-օդաչու, փոխգնդապետ, Խորհրդային Միության հերոս
1943 - Ջոն Մեյջոր անգլ. ֆինանսիստ, Միացյալ Թագավորության վարչապետ
1957 - Քրիստոֆեր Լամբեր ամեր.-ֆրանս. դերասան
1958 - Նուրիել Ռուբինի ամեր. տնտեսագետ
1967 - Միշել Խազանավիչուս ֆրանս. ռեժիսոր, դրամատուրգ
1985 - Ֆեռնանդո Ամորեբիետա վենեսուելցի ֆուտբոլիստ
1988 - Յուրգեն Ցոպ էստ. թենիսիստ
1991 - Ֆաբիո Բորինի իտալ. ֆուտբոլիստ


== Մահեր ==
1891 - Ժորժ Սյորա ֆրանս. նկարիչ (ծն. 1859)
1971 - Ավետ Ավետիսյան, հայ խորհրդային դերասան (ծնվ. 1897)
1982 - Կառլ Օրֆ գերմ. կոմպոզիտոր (ծնվ. 1895)


== Տոներ ==


== Ծանոթագրություններ ==
Ջոել Քինաման

Ջոել Քինաման (շվեդերեն՝ Joel Kinnaman, լրիվ անունը Չարլզ Ջոել  Նորդսթրեմ; նոյեմբերի 25, 1979(1979-11-25), Ստոկհոլմ, Շվեդիա), շվեդական ծագմամբ ամերիկացի դերասան։ Առավել հայտնի է դարձել Վիշապի դաջվածքով աղջիկը և Երեխա-44 ֆիլմերում մարմնավորած իր դերերով։ Ջոելի հայրը ամերիկացի է, իսկ մայրը՝ շվեդ։ Ֆիլմերում սկսել է նկարահանվել 2002 թ-ից։


== Կենսագրություն ==
Քինամանը ծնվել է Ստոկհոլմում Բիթ և Սթիվ Քինամանների ընտանիքում։ Նրա մայրը հրեուհի է, իսկ հայրը ամերիկյան, անգլիական, իսպանական, շոտլանդական և գերմանական ծագում ունի, ով հեռացել է Միացյալ Նահանգներից Վիետնամի պատերազմի ժամանակ։ Դրա պատճառով էլ նրա հայրը ուներ երկքաղաքացիություն` Միացյալ Նահանգների և Շվեդիայի։ Նրա քույրը` Յուլիա Մելինդան, նույնպես դերասանուհի է։ Քինամանը մեկ տարի անցկացրել է Տեխասում որպես ուսանող, ինչն օգնել է նրան կատարելագործել իր անգլերենի իմացությունը։


== Կարիերա ==
Դերասանական կարիերան Քինամանը սկսել է 2002 թվականից։ Հաջող էր Քինամանի դերը «Ձեր երակները» ֆիլմում և  Յոհան Ֆալկեի մի քանի ֆիլմերում։ «Հեշտ գումար» ֆիլմում նկարահանվելուց հետո նրա վրա ուշադրություն դարձրին ոչ միայն Շվեդիայում, այլ նաև ամբողջ աշխարհում։ Որպեսզի հետագայում զարգացներ իր դերասանական կարիերան, Քինամանը գործակալ է վարձում ԱՄՆ-ում։ Այդ նույն գործակալը ներկայացնում էր նաև Ջոնի Դեփի շահերը։ 2010 թվականի գարնանը Քինամանի միջազգային նորամուտը եղավ «Фантом» ռուս-ամերիկյան ֆիլմում։ Այս ֆիլմի նկարահանումներն սկսվել են Մոսկվայում 2010 թվականին, իսկ պրեմիերան եղել է 2011 թվականի դեկտեմբերին։ 2011 թվականաի ապրիլի սկզբին Քինամանը հանդես է եկել որպես դետեկտիվ Սթիվեն Հոդլերի «Սպանություն» հեռուտասերիալում։
Քինամանը «Թոր» և «Խելագար Մաքսը. կատաղության ճանապարհ» ֆիլմի գլխավոր դերակատարի հավակնորդներից էր։ Östran օրաթերթի հետ հարցազրույցում նա հայտարարել է.

«Ես շատ մոտ եմ եղել «Խելագար Մաքս» ֆիլմում դեր ստանալուն։ Կատարվեց ընտրություն իմ և երկու թեկնածուների միջև, որոնցից մեկը Թոմ Հարդերն էր, ով «Բրոնսոն» ֆիլմում խաղացել է գլխավոր դեր։ Ես ուղևորվեցի Լոնդոն և մոտավորապես վեց ժամ մասնակցեցի մի քանի դրվագների այլ դերասանների հետ։ Դրանից հետո ես  ունեցա մի քանի դրվագ Ջորջ Միլլերի («Խելագա Մաքս» ֆիլմի բոլոր մասերի ռեժիսոր) հետ։ Նրանք (նկարահանող խումբ) շատ գոհ էին, սակայն նրանցից պահանջվում էր ավելին։ Բայց ինձ համար բավարար էր, որ իմ անունը փայլեց Թոմ Հարդերի անվան կողքին»։
«Թոր» ֆիլմում ընտրության վերաբերյալ Քինամանն ասել է.

«Նրանց պետք է սկանդինավյան ոճով մեկը։ Վերջապես եղավ ընտրություն հինգ թեկնածուների միջև, որոնցից մեկն Ալեքսանդր Սքարսգորդն էր։ Ցավոք սրտի, ես չկարողացա թռչել` ունկնդրելու Նաթալի Փորթմանին, և այդպես նրանք անցել էին «Հեշտ գումար» ֆիլմի նկարահանմանը»։
Քինամանը խոստովանում է, որ նա պատրաստ է աշխատել և հայտնի դառնալ ԱՄՆ-ում, ասելով.

«Ես ընդհանրապես չեմ զգում, որ պետք է ընդունեմ յուրաքանչյուր դեր միայն նրա համար, որ այդ ֆիլմը ամերիկյան է։ Ես փնտրում եմ այն, ինչ հետաքրքիր է, ես  դեռ նորեկ եմ դերասանական խաղում և դրա համար պետք է անեմ այնպիսի բաներ, անգամ եթե կա ձախողման ռիսկ, այսինքն, երբ ամեն ինչ ձախողվում է` չնայած բոլոր ջանքերին»։


== Անձնական կյանք ==
Նա հանդիպել է ամերիկացի դերասանուհի Օլիվեյ Մաննի հետ։ 2014 թվականի կեսին Ջոելը սկսել է հանդիպել դաջվածքներ նկարող Քլեո Վոտտենստրոմի հետ։ 2016 թվականի ապրիլին զույգն ամուսնացել է։


== Ֆիլմագրություն ==


== Ծանոթագրություններ ==